Diari Oficial de la Generalitat Valenciana


Sumari del DOGV 7991, del 02-03-2017 (2017/1692)

DECRET 24/2017, de 24 de febrer, del Consell, pel qual es crea el Centre d'Educació Especial El Somni, per desglossament del Col·legi d'Educació Infantil i Primària Gloria Fuertes d'Alacant.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1692


Data del document
:   24-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 24/2017, de 24 de febrer, del Consell, pel qual es crea el Centre d'Educació Especial El Somni, per desglossament del Col·legi d'Educació Infantil i Primària Gloria Fuertes d'Alacant. [2017/1692]  
La Direcció Territorial d'Educació, Investigació, Cultura i Esports d'Alacant ha emés un informe en què analitza les característiques de l'alumnat del Col·legi d'Educació Infantil i Primària Gloria Fuertes d'Alacant, de les instal·lacions i de la resta de condicions del centre. L'informe acaba proposant la creació d'un centre d'Educació Especial que es desglossaria del centre existent.  
El Consell Escolar Municipal ha sigut consultat en relació amb la proposta de desglossament. Així mateix, han sigut oïts el Consell Escolar i el Claustre de Professors del centre.  
El Servei de Planificació Educativa, de la Direcció General de Política Educativa, ha emés un informe en què s'assenyala la conveniència de dur a terme aquesta actuació per ser la millor forma d'atendre l'alumnat.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 4 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Govern Valencià, s'estableix que aquests centres tindran la denominació específica que determine la conselleria competent en educació, després de consultat el Consell Escolar Municipal o, si hi manca, el ple de l'ajuntament corresponent.  
  
El Consell Escolar del Col·legi d'Educació Infantil i Primària Gloria Fuertes, i el Claustre de Professors han acordat sol·licitar que s'assigne al nou centre escolar la denominació específica d'El Somni. Aquesta denominació es correspon al desig compartit per les persones que formen part del projecte educatiu d'aconseguir un somni d'igualtat que inclou les diferències: que tots els xiquets i xiquetes, xics i xiques, independentment de la seua situació social, la seua cultura i les seues característiques personals arriben a desenvolupar al màxim les seues capacitats i gaudisquen dels mateixos drets i oportunitats reals en la societat actual.  
De conformitat amb el que estableixen l'article 17 de la Llei orgànica 8/1985, de 3 de juliol, reguladora del dret a l'educació, i l'article primer del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Investigació, Cultura i Esport, el Consell, prèvia deliberació, en la reunió de 24 de febrer de 2017,  
  
  
DECRETA  
  
Article 1. Creació del centre  
Es crea, per desglossament, del Col·legi d'Educació Infantil i Primària Gloria Fuertes d'Alacant, codi 90674236, el centre docent següent:  
Província: Alacant  
Localitat: Alacant  
Denominació: Centre d'Educació Especial El Somni  
Codi: 16404774  
Titular: Generalitat  
Domicili: avinguda Pintor Gastón Castelló, 60.  
Composició: 7 unitats d'Educació Especial.  
Capacitat: 56 llocs escolars d'Educació Especial  
  
Article 2. Inici d'activitats  
1. El centre nou iniciarà les seues activitats en el curs escolar 2016/2017.  
2. En l'esmentat curs escolar el centre oferirà 7 unitats d'Educació Especial.  
3. Aquest centre impartirà el Programa plurilingüe d'ensenyament en castellà (PPEC)  
4. Els llocs de treball del centre, en l'esmentat curs, seran els següents:  
- 8 de mestre o mestra de pedagogia terapèutica  
- 2 de mestre o mestra d'audició i llenguatge  
- 5 d'educador o educadora.  
  
Article 3. Composició del centre desglossat  
1. El Col·legi d'Educació Infantil i Primària Gloria Fuertes, en el curs escolar 2016/2017, oferirà 6 unitats d'Educació Infantil, 13 d'Educació Primària i 2 d'Educació Especial.  
2. La capacitat del centre serà de 150 llocs escolars d'Educació Infantil, 325 d'Educació Primària i 15 d'Educació Especial.  
3. Els llocs de treball del centre, en el dit curs, seran els següents:  
  
- 8 d'Educació Infantil  
- 12 d'Educació Primària  
- 2 d'Educació Primària, idioma estranger, anglés  
- 2 d'Educació Primària, educació física  
- 1 d'Educació Primària, música  
- 3 d'Educació Especial, pedagogia terapèutica  
- 1 d'Educació Especial, audició i llenguatge.  
  
  
DISPOSICIONS ADDICIONALS  
  
Primera. Inscripció registral  
El que estableix aquest decret s'inscriurà en el Registre de Centres Docents de la Comunitat Valenciana.  
  
Segona. Personal adscrit al centre nou  
El personal docent amb destinació definitiva al Col·legi d'Educació Infantil i Primària Gloria Fuertes que, com a conseqüència del desglossament, s'adscriga al centre que es crea per mitjà d'aquest decret, mantindrà l'antiguitat que posseïa en el seu centre d'origen, en aplicació del que estableix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre el personal funcionari dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
Tercera. Equip directiu  
La Direcció Territorial d'Educació, Investigació, Cultura i Esport d'Alacant nomenarà l'equip directiu del centre de nova creació, de conformitat amb el que estableixen l'article 137 de la Llei orgànica 2/2006, de 3 de maig, d'educació, i l'article 17.3 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Govern Valencià.  
  
Quarta. Distribució d'elements comuns  
1. El centre de nova creació es farà càrrec dels expedients del seu alumnat.  
2. L'equipament i el material didàctic es distribuirà atenent les característiques de l'alumnat de cada un dels centres.  
3. Una vegada realitzats els pagaments i rebuts els ingressos del curs anterior a la creació del nou centre, el saldo resultant es repartirà en proporció a les unitats en què queden configurats cada un dels centres.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte les mesures que siguen necessàries per al compliment i el desplegament del que estableix aquest decret, així com per a modificar, si és el cas, la configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes a l'inici del curs escolar 2016/2017.  
  
València, 24 de febrer de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ